Diari Oficial de la Generalitat Valenciana


Sumari del DOGV 9959, del 17-10-2024 (2024/10211)

RESOLUCIÓ de 2 setembre de 2024, de la Direcció General d'Urbanisme, Paisatge i Avaluació Ambiental, por la qual s'ordena la publicació de l'informe ambiental i territorial estratègic de la modificació puntual del Pla general a la UE-4, en el terme municipal de la Nucia. Expedient 13/7744-FHQ.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10672

CVE
:   MMQJ-D-6327-65345

Data del document
:   02-09-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

De conformitat amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 13/7893-DRU la Nucia (Alacant).

«Informe ambiental i territorial estratègic

Tràmit: Avaluació ambiental de la modificació puntual del Pla general en la UE-4

Promotor: Ajuntament de la Nucia

Autoritat substantiva: Comissió Territorial d’Urbanisme d’Alacant

Localització: terme municipal de la Nucia

Expedient: 013 - 2021 - EAE

La Comissió d’Avaluació Ambiental, en la sessió del 19 de maig de 2022, va adoptar el següent:

Acord:

Vista la proposta d’informe ambiental i territorial estratègic de la modificació puntual del Pla general UE-4 de la Nucia, en els termes següents:

En data 3 de març de 2021, es va registrar en el Servici d’Avaluació Ambiental Estratègica una sol·licitud d’inici de l’avaluació ambiental i territorial estratègica de la modificació puntual del Pla general UE-4 de la Nucia.

A) Documentació presentada

La sol·licitud d’inici, remesa pel Servici Territorial d’Urbanisme d’Alacant, s’acompanya d’un esborrany del pla, el document inicial estratègic i la sol·licitud, amb els continguts de l’article 52 (procediment ordinari) del Decret legislatiu 1/2021, de 18 de juny, del Consell, d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP). La documentació es presenta en format digital.

A més, s’adjunta un estudi de trànsit, un informe de perspectiva de gènere, un acord plenari d’inici del procediment i informes tècnics municipals.

B) Planejament vigent

El planejament municipal vigent en el municipi de la Nucia és un pla general aprovat definitivament per la Comissió Territorial d’Urbanisme d’Alacant en data 27 de juliol de 1988. Este planejament no es va avaluar ambientalment.

En l’actualitat s’està revisant mitjançant l’elaboració d’un pla general estructural. Del PGE es va sol·licitar l’emissió de la DATE (exp. 147/09 EAE), però en el seu lloc la Comissió d’Avaluació Ambiental va emetre un informe ambiental el 24 de setembre de 2020 perquè les determinacions que s’indiquen en este es tinguen en compte en l’elaboració de la proposta del pla.

En la determinació primera s’indicava que «1. S’han d’ajustar els desenrotllaments nous, tant en sòls urbans com en urbanitzables, als límits que establix l’ETCV tenint en compte el que assenyalen els apartats D.1 i D.2».

L’ETCV preveu per a activitats econòmiques una superfície de 444.250 m² i el PGE preveia 4 sectors de sòl urbanitzable que superaven en uns 100.000 m² esta quantia (apartat D.1); a més, s’havien d’afegir les unitats d’execució proposades aïlladament que havien d’aclarir la seua compatibilitat amb l’ETCV (apartat D.2).

C) Descripció, objecte i justificació.

Es pretén avançar les previsions d’este PGE respecte a la denominada unitat d’execució 4 (UE-4). En el planejament vigent el sòl està classificat com a sòl no urbanitzable i amb la modificació es pretén que es classifique com a urbanitzable d’ús terciari.

L’àmbit és discontinu i el conformen tres parcel·les situades al costat de la CV-70, en el límit sud del terme municipal. La superfície és de 45.207 m² i es permetrà una edificabilitat de 0,5 m²/m².

A més, s’inclou l’execució d’una rotonda en la CV-70 per a millorar l’accessibilitat.

El desglossament superficial seria:

|  |  |  |
| --- | --- | --- |
| Rotonda | DOT-PCV | 3.254 |
| Parcel·la privada | CL-SUZ | 7.212 |
| Parcel·la privada | CL-SUZ | 16.642 |
| Parcel·la privada | CL-SUZ | 18.099 |
|  | TOTAL | 45.207 |

  

D) Document inicial estratègic: possibles efectes sobre el medi ambient

De la documentació presentada s’extrau el següent:

Es proposen dos alternatives a més de la 0, i es distingixen entre si per la construcció, o no, de la rotonda sobre la CV-70.

–  L’àmbit es troba en un espai modificat per l’acció humana, totalment urbanitzat i edificat, de manera que queden lliures de consolidació les tres parcel·les proposades.

– Es posposa la redacció de l’estudi d’integració paisatgística, l’estudi acústic, l’estudi de trànsit i l’estudi de mobilitat.

– No es descriu la presència de cap afecció, excepte la consideració d’una de les illes com a sòl forestal no estratègic pel PATFOR.

E) Consultes

Per part de la Direcció General de Medi Natural i Avaluació Ambiental, la documentació aportada s’ha sotmés a consulta a les administracions afectades següents:

|  |  |  |
| --- | --- | --- |
| *Consulta* | *Informe* | *Administració pública consultada* |
|  | 04.12.20 | Servici Territorial d’Urbanisme d’Alacant |
| 17.03.21 | 12.05.22 | Servici d’Infraestructura Verda i Paisatge. |
| 17.03.21 | 10.05.22 | Servici de Gestió Territorial (PATRICOVA) |
| 17.03.21 | 16.05.22 | Servici de Planificació Territorial (ETCV) |
| 17.03.21 | 08.04.21 | Servici Territorial de Medi Ambient (forestal, vies pecuàries) |
| 17.03.21 | 16.12.21 | Servici Territorial de Medi Ambient (acústica) |
| 17.03.21 | 29.04.21  05.05.21 | Subdirecció General Mobilitat:  Serv. Planificació  Serv. Mobilitat Urbana |

  

Nota: els informes rebuts es poden consultar, una vegada s’emeta este IATE, en la pàgina web

<http://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica>

F) Identificació i valoració dels possibles efectes sobre el medi ambient

D’acord amb el que estipula l’article 46.3 del TRLOTUP, l’òrgan ambiental i territorial determinarà, tenint en compte els criteris de l’annex VIII, el sotmetiment al procediment d’avaluació ambiental i territorial ordinari o simplificat, en funció de l’existència d’efectes significatius sobre el medi ambient i amb una consulta prèvia a les administracions públiques afectades a què es referixen els articles 48.d i 51.1 del TRLOTUP.

– Urbanisme.

El 4 de desembre de 2020, el Servici Territorial d’Urbanisme d’Alacant emet un informe en què indica que l’aprovació definitiva serà de la Generalitat perquè implica determinacions de l’ordenació estructural. Com que afecta el sòl no urbanitzable, l’òrgan ambiental és, igualment, la Generalitat.

Des del punt de vista de les seues competències, s’indica que:

\* No es determina amb claredat la nova classificació que es donarà al sòl. Si es tracta de sòl urbà, s’haurà de justificar que es complixen les condicions per a esta classificació.

\* No es considera adequada la delimitació de l’illa oest que coincidix amb el límit del terme municipal perquè no concorda la classificació amb el terme de Benidorm. El límit hauria d’estar constituït per elements de la xarxa primària.

\* El nou vial que enllaça des de la rotonda amb la trama existent s’ha de considerar xarxa primària.

– Segellament del sòl.

El segellament del sòl provoca una pèrdua irreversible de les funcions biològiques del sòl, tant en l’àmbit de control de la infiltració/evaporació de l’aigua de pluja, com el control dels escolaments, la fragmentació de paisatges i hàbitats, així com la pèrdua definitiva de sòl per a la producció d’aliments.

L’Estratègia territorial de la Comunitat Valenciana determina els creixements màxims admissibles per a cada municipi. Durant la tramitació del Pla general estructural es va determinar que, per a les activitats econòmiques, este límit s’establia en 444.250 m². El Servici de Planificació Territorial ha mantingut esta quantia en un informe recent de 16 de maig de 2022.

– Infraestructura verda. De conformitat amb el que establix l’article 4.4 TRLOTUP, la planificació urbanística definirà i caracteritzarà la infraestructura verda amb caràcter previ a l’ordenació d’usos i activitats.

Per la zona sud de l’actuació discorre un connector territorial que enllaça el paisatge protegit del Puig Campana i el Ponotx amb el Parc Natural de la Serra Gelada.

– Paisatge.

De conformitat amb el que establix el TRLOTUP, el paisatge actuarà com a criteri condicionant en la planificació territorial i urbanística.

El Servici d’Infraestructura Verda i Paisatge ha informat en el sentit que la carretera CV-70 constituïx un element de connexió del municipi i les actuacions proposades incidixen en la zona d’afecció visual des d’esta. No és necessària l’elaboració d’un estudi d’integració paisatgístic, però sí que ho és la consideració d’una sèrie de condicionants que s’han d’introduir en el document.

– Sòl forestal.

El tècnic de la demarcació forestal d’Altea ha informat que els terrenys han perdut la condició de sòl forestal a causa dels moviments de terra produïts entre 2005 i 2007. Assenyala que incloure’l com a forestal en la cartografia del PATFOR es tracta d’un error.

– Infraestructures viàries.

La parcel·les que s’inclouen en la modificació es distribuïxen als dos costats de la CV-70, la titularitat de la qual és autonòmica. Esta carretera partix des de la nacional 332 fins a pràcticament el nucli urbà de Benidorm i esta zona consta de dos carrils per sentit separats per una vorada central, a més d’un carril bici amb una amplària de 2,5 m en la major part del recorregut.

El Servici de Planificació ha informat que l’actuació és compatible amb la legislació sectorial, si bé emet un informe desfavorable, ja que considera que la documentació és insuficient.

– Mobilitat.

El Servici de Mobilitat Urbana ha informat que és necessària l’elaboració d’un pla de mobilitat de centre en els termes de l’article 12 de la Llei 6/2011, de mobilitat.

– Soroll.

El Servici Territorial de Medi Ambient ha informat que s’haurà d’elaborar un estudi acústic de conformitat amb el que especifica l’article 25 de la Llei 7/2002, de protecció contra la contaminació atmosfèrica. Els seus requisits i continguts s’establixen en l’apartat B de l’annex IV, del Decret 104/2006.

– Risc d’inundació.

El Servici de Gestió Territorial ha informat que les parcel·les no es troben afectades per risc d’inundació ni per altres afeccions territorials rellevants.

G) Consideracions jurídiques

L’avaluació ambiental estratègica és l’instrument de prevenció que establix la Directiva 2001/42/CE, del Parlament Europeu i del Consell, de 27 de juny, per a integrar els aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic, mitjançant el Decret legislatiu 1/2021, de 18 de juny, del Consell, d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP).

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, d’acord amb el que preveu la legislació d’avaluació ambiental.

H) Valoració ambiental d’acord amb els criteris de l’annex VIII del TRLOTUP

1. Per les característiques dels plans i els programes:

– La proposta es localitza al costat de la carretera CV-70 i es planteja l’execució d’una rotonda. El titular de la via considera insuficient la documentació presentada, per la qual cosa cal aportar:

«\*... s’hauran d’estudiar i concretar els accessos des de la urbanització Monver Garden (carrer Cézanne), així com la possible reordenació dels accessos a la CV-70 des del carrer Sorolla.

\* S’haurà de definir la rotonda d’acord amb la instrucció del traçat vigent, en el qual, com a mínim, s’haurà d’identificar la intensitat i la tipologia del trànsit generat en els accessos nous, de manera que s’amplie l’estudi de trànsit presentat i es permeta la definició geomètrica en planta.

\* Compromís del promotor de l’activitat respecte a l’execució de les actuacions i de la gestió dels terrenys necessaris.

\* També se sol·licitarà un informe favorable de l’Ajuntament de la Nucia respecte a l’afecció a viari de la seua competència.»

– La distància de l’ús terciari que es pretén implantar respecte al nucli principal és superior als 5,5 quilòmetres, per la qual cosa es considera «no confrontant» a l’efecte de l’article 12 de la Llei 6/2011, de mobilitat.

Com que la seua superfície és superior als 10.000 m², l’informe del Servici de Mobilitat Urbana considera que s’ha d’elaborar un pla de mobilitat.

– En l’àmbit urbanístic s’han observat algunes deficiències (descrites en l’apartat anterior) que es poden solucionar en fases posteriors. La posició cartogràfica del límit del terme municipal també convé que s’aclarisca i que es concrete amb precisió.

– La parcel·la de forma triangular és confrontant amb el terme municipal de Benidorm. No s’ha estudiat la compatibilitat dels usos proposats amb la classificació de sòl existent en este municipi (és sòl no urbanitzable), per la qual cosa s’ha de mantindre en situació de sòl rural una part d’esta (vegeu el pla annex 1).

A més del planejament de Benidorm, també podria resultar afectat el mateix pla general de la Nucia que està en procés de revisió en els temes relacionats amb el segellament de sòl i els paràmetres de l’ETCV, tal com es descriu en l’apartat següent.

– L’actuació completa la trama urbana existent quan s’omplin els seus buits en una zona ja consolidada. Els usos previstos donaran servici a esta població i no s’estima que es produiran problemes ambientals significatius. S’estima que es produirà un increment del trànsit, però que serà limitat atesa la quantia escassa del sòl afectat.

2. Per les característiques dels efectes i de l’àrea probablement afectada:

– Una de les afeccions que incidiran sobre els usos plantejats és el soroll generat pel trànsit que discorre per la CV-70. Per als usos terciaris proposats, la Llei 7/2002 establix uns límits als nivells de recepció i els fixa en 65 dB(A) durant el dia i en 55 dB(A) durant la nit.

La documentació aportada posposa l’estudi d’esta afecció a una fase posterior. No obstant això, durant la tramitació del Pla general es va elaborar un estudi acústic (amb data en el 2014), en el qual s’incloïen els plans acústics (vegeu l’annex 2). Si bé les dades d’este estudi poden estar desactualitzades i l’escala de treball pot tindre poc de detall, sí que es pot desprendre que en part de la parcel·la se superaran els límits admissibles, tant de dia com de nit.

Serà necessari elaborar un estudi acústic recent en què es concrete la posició dels nivells admissibles i situar les edificacions fora d’este àmbit. Es podrien adoptar altres mesures correctores, com la instal·lació de pantalles, però en este cas es descarten, ja que la profunditat de la parcel·la permet allunyar les edificacions de la font sonora i esta és la solució més sostenible.

– En relació amb el segellament de sòl, quan es va tramitar el Pla general estructural (PGE), es va determinar que la Nucia disposava de 444.250 m² per a activitats econòmiques.

Tal com s’ha indicat en l’apartat B, en l’informe ambiental emés el 24 de setembre de 2020 per a l’avaluació del Pla general estructural ja es va determinar que la proposta superava esta quantia, per tant, s’havia de reduir.

Si s’avança la tramitació d’esta UE4 a la tramitació del PGE, la seua superfície de 45.207 m² es consolida i reduirà la quantia disponible per a la resta d’àmbits del PGE, aspecte que s’haurà de tindre en compte en la proposta que finalment s’elabore.

En la proposta del PGE la quantia més alta de sòl destinat a activitats econòmiques es preveia en el sector 2 Algar, que és de nova creació, per la qual cosa l’avançament d’esta unitat d’execució incidirà en la superfície que finalment es delimite d’este sector 2 Algar.

El Servici de Planificació Territorial ha informat que el sòl que cal considerar existent en el municipi és de 173.971 m² (esta UE 4, més el sector Supermercat, més l’urbà pendent de desenrotllament), inferior al que preveu l’ETCV.

– Es considera que la modificació puntual tindrà incidència en el paisatge i en la infraestructura verda del municipi, per la qual cosa serà necessari adoptar una sèrie de mesures en la proposta. Estes mesures es descriuen en l’informe del Servici d’Infraestructura Verda i Paisatge de 12 de maig de 2022; una vegada s’introduïsquen, serà necessari un informe nou d’este departament.

Estes mesures fan referència principalment a la disposició de les edificacions, a la formació de pantalles visuals o al control de la il·luminació.

La modificació que es planteja es pot considerar com a inferior, ja que pretén introduir en el planejament municipal un ús en un àmbit molt reduït i completament envoltat per edificacions.

I) Proposta d’acord

Segons establix l’article 53 del TRLOTUP, d’acord amb els criteris de l’annex VIII d’esta llei, i a la vista de l’anàlisi que s’ha fet en l’apartat anterior, es pot concloure que la modificació del pla proposada no té efectes significatius negatius sobre el medi ambient i el territori, i es pot resoldre l’avaluació ambiental estratègica pel procediment simplificat, sempre que es facen algunes modificacions en el document. L’afecció sonora es pot solucionar amb l’adopció de mesures correctores en les fases de la tramitació següents.

D’acord amb el que s’ha exposat, es resol:

Emetre un informe ambiental i territorial estratègic favorable en el procediment simplificat d’avaluació ambiental i territorial estratègica de la modificació puntual del Pla general UE-4 de la Nucia, que té com a objectiu el que es descriu en la documentació remesa, d’acord amb els criteris de l’annex VIII del TRLOTUP, pel fet que no té efectes significatius sobre el medi ambient, sempre que, prèviament a la seua aprovació definitiva, es complisquen els condicionants descrits a continuació, de manera que correspon la tramitació de la modificació del pla d’acord amb la seua normativa sectorial.

1) Els límits de l’àmbit edificat han d’estar clarament definits i s’han de diferenciar del sòl no urbanitzable del terme de Benidorm. Per això, part de l’illa triangular es mantindrà com a sòl no urbanitzable o zona verda, segons determine l’òrgan substantiu. (vegeu l’annex 1)

2) En la tramitació del Pla general estructural, a l’efecte del segellament de sòl i per a quantificar el sòl destinat a activitats econòmiques, es tindrà en compte la superfície d’esta unitat d’execució 4 (45.207 m² menys la superfície que es derive del punt anterior) com a descomptable de la quantia disponible per a tot el municipi (444.250 m²).

L’Ajuntament valorarà si durant la participació pública d’este instrument de planejament s’ha de donar audiència als afectats per esta determinació que disposaven de sòl destinat a activitats econòmiques en el PGE.

3) En la documentació es produïxen incongruències sobre la classificació final del sòl objecte de la modificació. Si es tracta de sòl urbà, s’haurà de justificar, davant de l’òrgan substantiu, que es complixen les condicions que establix el TRLOTUP per a esta classificació.

4) S’haurà d’elaborar un estudi acústic i s’haurà d’informar pel Servici Territorial de Medi Ambient d’Alacant. En els documents amb eficàcia normativa d’este instrument de planejament (plans i normes urbanístiques), es representarà gràficament la posició dels nivells sonors de 65 dB(A) durant el dia i de 55 dB(A) durant la nit. Les edificacions terciàries es construiran allunyades de la font sonora perquè els nivells sonors siguen inferiors als indicats.

5) S’incorporaran en la proposta els condicionants que indica el Servici d’Infraestructura Verda i Paisatge en el seu informe de 12 de maig de 2022. Serà necessari un informe nou d’este departament.

6) S’haurà d’elaborar la documentació especificada en l’informe de 29 d’abril de 2021, del Servici de Planificació i obtindre un pronunciament nou d’este departament.

7) S’haurà d’elaborar un pla de mobilitat de centre i s’haurà d’informar pel Servici de Mobilitat Urbana.

8) S’ha observat una disparitat quant a la posició del límit del terme municipal, entre la documentació aportada i el visor cartogràfic de la Generalitat. S’haurà d’aclarir esta circumstància davant de l’òrgan substantiu.

Segons establix l’article 53.7 del TRLOTUP, l’informe ambiental i territorial estratègic perdrà la vigència i deixarà de tindre els efectes propis si, una vegada publicat en el *Diari Oficial de la Generalitat Valenciana*, no s’ha aprovat el pla en el termini màxim de quatre anys des que es va publicar. En tal cas, el promotor haurà d’iniciar novament el procediment d’avaluació ambiental i territorial estratègica.

*ANNEX 1*

![](https://dogv.gva.es/publicaciones/imagesSF/2024/10/1/1209908/59_1728978961999_1076538540734842217_imagen.png)

*ANNEX 2: Estudi acústic del Pla general estructural*

|  |  |
| --- | --- |
| *Nivell sonor de dia* | *Nivell sonor de nit* |
|  |  |
|  |  |

  

Òrgan competent

La Comissió d’Avaluació Ambiental és l’òrgan competent per a emetre l’informe ambiental i territorial estratègic a què es referix l’article 53.2.b del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, d’acord amb el que disposa l’article 3.2 del Decret 230/2015, de 4 de desembre, del Consell, pel qual s’aprova el Reglament de l’òrgan ambiental de la Generalitat als efectes d’avaluació ambiental estratègica (plans i programes).

En vista de tot el que s’ha dit anteriorment, la Comissió d’Avaluació Ambiental acorda: Emetre un informe ambiental i territorial estratègic favorable en el procediment simplificat d’avaluació ambiental i territorial estratègica de la modificació puntual del Pla general UE-4 de la Nucia, perquè considera que no té efectes significatius en el medi ambient, amb el compliment de les determinacions que s’inclouen en l’informe mencionat.

Notificar als interessats que, contra esta resolució, com que no és un acte definitiu en via administrativa, no es pot interposar cap recurs, la qual cosa no és un inconvenient perquè puguen utilitzar-se els mitjans de defensa que en el seu dret consideren pertinents.

Vos ho notifique perquè en tingueu coneixement i als efectes oportuns.

La qual cosa se certifica amb anterioritat a l’aprovació de l’acta corresponent i a reserva dels termes precisos que deriven d’esta, tal com ho autoritza l’article 18.2 de la Llei 40/2015, d’1 d’octubre, de règim jurídic del sector públic.

València, 23 de maig de 2022. El secretari de la Comissió d’Avaluació Ambiental: José del Valle Arocas.»

  

València, 2 de setembre de 2024

Miguel Angel Ivorra Devesa

Director general d'Urbanisme, Paisatge i Avaluació Ambiental